วีรยา จาง

**วีรยา จาง** (เกิด 23 ตุลาคม พ.ศ. 2544) ชื่อเล่น **วี** เป็นอดีตไอดอลหญิงวงบีเอ็นเคโฟร์ตีเอต (BNK48) รุ่นที่ 2 และเป็นอดีตสมาชิกทีมบีทรี (Team BIII)

## ประวัติ

วีรยา จาง เกิดเมื่อวันที่ 23 ตุลาคม พ.ศ. 2544 มีชื่อเล่นว่า "วี" เธอเป็นน้องสาวคนเล็กจากบรรดาพี่น้องทั้ง 3 คน วีและครอบครัวเป็นคนจีนแท้แต่ย้ายมาตั้งถิ่นฐานในประเทศไทยตั้งแต่ก่อนเธอเกิด ครอบครัวเธออยู่ที่จังหวัดนครราชสีมาก่อนย้ายมาจังหวัดชลบุรี

เธอมีความสามารถในการเล่นอูคูเลเล่และกีต้าร์ และยังมีความชื่นชอบในการเล่นเกม PUBG อีกด้วย

เธอจบการศึกษาระดับมัธยมศึกษาตอนต้นจากโรงเรียนมารีย์วิทยา จังหวัดนครราชสีมา และศึกษาต่อในระดับมัธยมศึกษาตอนปลายที่โรงเรียนชลกันยานุกูล จังหวัดชลบุรี แต่เมื่อเธอได้มาเป็นสมาชิกวงบีเอ็นเคโฟร์ตีเอต (BNK48) เธอจึงตัดสินใจศึกษาและสอบเทียบตามระบบ GED และปัจจุบันเธอได้จบการศึกษาหลักสูตรปริญญาตรีที่สาขาวิชาภาษาเพื่ออาชีพ (หลักสูตรนานาชาติ) คณะมนุษยศาสตร์ มหาวิทยาลัยศรีนครินทรวิโรฒ

## การทำงาน

เธอเริ่มต้นเส้นทางในวงการบันเทิงด้วยการออดิชั่นสมาชิกวงบีเอ็นเคโฟร์ตีเอต (BNK48) และได้รับการคัดเลือกเข้ามาเป็นหนึ่งในสมาชิกบีเอ็นเคโฟร์ตีเอต (BNK48) รุ่นที่ 2 และได้เปิดตัวในฐานะสมาชิกวงบีเอ็นเคโฟร์ตีเอต (BNK48) เป็นครั้งแรกในงาน Bangkok Comic Con x Thailand Comic Con 2018 เมื่อวันที่ 29 เมษายน พ.ศ. 2561 ต่อมาในวันที่ 17 กรกฎาคม พ.ศ. 2561 เธอได้แสดงในงานเปิดตัวอย่างเป็นทางการของบีเอ็นเคโฟร์ตีเอต รุ่นที่ 2 ที่มีชื่องานว่า BNK48 2nd Generation The Debut และใน พ.ศ. 2562 เธอได้เป็นสมาชิกทีมบีทรี (Team BIII) ซึ่งเป็นทีมสำหรับแสดงในโรงละครของวงบีเอ็นเคโฟร์ตีเอต
 
ในวันที่ 26 มกราคม พ.ศ. 2562 เธอได้อันดับที่ 13 ในการเลือกตั้งของวงบีเอ็นเคโฟร์ตีเอตหรือการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 ส่งผลให้เธอได้เป็นเซ็มบัตสึในซิงเกิลที่ 6 "บีกินเนอร์" ในปี พ.ศ. 2563 ในงานเลือกตั้งครั้งที่ 2 ของวงหรือการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 ผลปรากฏว่าเธอได้ขึ้นมาอยู่ในอันดับที่ 8 และได้เป็นเซ็มบัตสึในซิงเกิลที่ 9 อีกด้วย ต่อมาในวันที่ 26 กันยายน พ.ศ. 2563 เธอเข้าร่วมงานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2563 ซึ่งเธอได้รับตำแหน่งรองชนะเลิศ ได้เป็นเซ็มบัตสึเพลงหลักของอัลบั้มที่ 3 ของวง
 
นอกจากบทบาทในการเป็นไอดอลแล้ว เธอยังมีโอกาสทำงานด้านการแสดง โดยได้รับบทนำในซีรีส์เรื่อง *[[One Year 365 วัน บ้านฉัน บ้านเธอ]]* ที่ออกอากาศทางไลน์ทีวี เธอรับบทเป็น "ไพลิน" ตัวละครที่ได้รับความสนใจจากผู้ชมอย่างมากเนื่องจากไพลินนั้นเป็น LGBTQ และเธอยังได้รับบทเป็น "มะปราง" เกมเมอร์สาวในภาพยนตร์เรื่อง Mother Gamer เกมเมอร์เกมแม่ เข้าฉายในโรงภาพยนตร์เมื่อวันที่ 10 กันยายน พ.ศ. 2563

ปี พ.ศ. 2565 ได้แสดงภาพยนตร์ ผ้าผีบอก ภาพยนตร์คอมเมดี้สยองขวัญที่นำแสดงโดย 5 สาววงบีเอ็นเคโฟร์ตีเอต (BNK48) และ อานันท์ ว่อง, วนรัตน์ รัศมีรัตน์ และ สหรัฐ หอมแสง ในบทบาท ผีสาว อัญญานางหอมนวล และได้แสดงภาพยนตร์ The Cheese Sisters ตอน Deliver แสดงคู่กับ ณัฐทิชา จันทรวารีเลขา (ฟ้อนด์) ในบท ปราง เป็นภาพยนตร์แซฟฟิค LGBTQ เรื่องแรกของค่าย IAM

ปี 2567 จบการศึกษาจากการเป็นไอดอลวง บีเอ็นเคโฟร์ตีเอต ปัจจุบันเป็นนักแสดงอิสระและนักแคสเกมส์

## ผลงาน
### ผลงานเพลง

### มิวสิกวิดีโอ

## ผลงานเพลงประกอบซีรีส์/ภาพยนตร์/โฆษณา/อื่น ๆ

## ละคร/ซีรีส์

## ภาพยนตร์

## โฆษณา/พรีเซ็นเตอร์

## รางวัล
#### รางวัลที่ได้รับการเสนอชื่อเข้าชิง

## อ้างอิง

 

หมวดหมู่:สมาชิกของบีเอ็นเคโฟร์ตีเอต
หมวดหมู่:นักร้องจากจังหวัดนครราชสีมา
หมวดหมู่:นักร้องจากจังหวัดชลบุรี
หมวดหมู่:นักแสดงจากจังหวัดนครราชสีมา
หมวดหมู่:นักแสดงจากจังหวัดชลบุรี
หมวดหมู่:นักแสดงหญิงชาวไทยเชื้อสายจีน
หมวดหมู่:นักแสดงภาพยนตร์หญิงชาวไทย
หมวดหมู่:บุคคลจากโรงเรียนชลกันยานุกูล
หมวดหมู่:บุคคลจากคณะมนุษยศาสตร์ มหาวิทยาลัยศรีนครินทรวิโรฒ
หมวดหมู่:พุทธศาสนิกชนชาวไทย